**Հաշվետվություն**

**ՀՀ Տավուշի մարզում 2016թ. ամառային զորակոչի արդյունքների մասին**

Ղեկավարվելով Հայաստանի Հանրապետության Նախագահի 2016 թվականի մայիսի

13-ի <<2016 թվականի ամառային զորակոչ անցկացնելու և զորացրում կատարելու

մասին >> ՆՀ-388–Ն հրամանագրով, ի կատարումն Հայաստանի Հանրապետության կառավարության 2016 թվականի մայիսի 19-ի թիվ 498-Ն որոշման պահանջների, ՀՀ Տավուշի մարզպետի 2016թվականի մայիսի 24-ի թիվ 72-Ա որոշմամբ՝

* հաստատվել է մարզի տարածքային զինկոմիսարիատների զորակոչային հանձնաժողովների կազմերը,
* հանձնարարվել է զինկոմներին՝ 2016 թվականի ամառային զորակոչը անցկացնել սահմանված կարգով,
* հանձնարարվել է մարզպետարանի աշխատակազմի ստորաբաժանումների ղեկավարներին՝ ղեկավարվելով <<Զինապարտության մասին>> ՀՀ օրենքի պահանջներով իրականացնել անհրաժեշտ միջոցառումներ,
* առաջարկվել է համայնքների ղեկավարներին՝ իրավասության սահմաններում ապահովել ամառային զորակոչի կազմակերպումը,
* հանձնարարականներ է տրվել և առաջարկվել հիմնարկ-ձեռնարկությունների ու կազմակերպությունների ղեկավարներին՝ ամառային զորակոչին սահմանված կարգով աջակցություն ցուցաբերելու:

2016 թվականի մայիս ամսին կայացած հանրապետական զորակոչային հանձնաժողովի նիստում քննարկվել է 2015 թվականի ձմեռային զորակոչի արդյունքներն ու 2016 թվականի ամառային զորակոչի խնդիրները:Նշվել է տարածաշրջանի բոլոր զինկոմիսարիատների դրական աշխատանքը:

2016 թվականի ամառային զորակոչի ընթացքում հրավիրված մարզային զորակոչային հանձնաժողովի նիստերի ընթացքում քննարկվել են զորակոչին առնչվող տարաբնույթ հարցեր:

 2016թ. հուլիս ամսին մարզում իրականացվել է ամառային զորակոչ:

2016թ.ամառային զորակոչի պլան –առաջադրանքը կատարվել և գերակատարվել է, որը կազմում է 106%:

Հաշվետու ժամանակահատվածում մարզային զորակոչային հանձնաժողովի նախագահի կողմից հաստատվել են տարածքային զինկոմիսարիատների ներկայացրած աշխատանքային պլանները՝

* ռազմական ուսումնական հաստատությունները դիմորդ-թեկնածուներուվ համալրելու,
* տեղամասին կցագրված նախազորակոչիկներին զինվորական ծառայության նախապատրաստելու հիմնական միջոցառումների,
* ուսումնական հաստատությունների ՆԶՊ ծրագրերով ավագ դասարանի տղաների հետ երկօրյա դաշտային պարապմունքների,
* ՆԶՊ ուսումնասիրող պատանիների հետ հայրենասիրական դաստիարակչական ընդհանուր միջոցառումների,
* Ուսումնական հաստատությունների զինղեկների հետ եռօրյա ուսումնամեթոդական պարապմունքների վերաբերյալ,

Վերջին տարիներին մարզի դպրոցներում բավական դրական տեղաշարժ է կատարվել ՆԶՊ դասարանների, փառքի սրահների ձևավորման, սպորտ - հրապարակների, զենքի պահպանման սենյակների կահավորման,ամրացման, ռազմական խաղերի կազմակերպման, ՆԶՊ-ի քաղաքացիական պաշտպանության նյութատեխնիկական բազայի համալրման ուղղությամբ:

Մարզպետի կողմից հանձնարարություն է տրվել վերջնականապես ավարտել բոլոր դպրոցներում ՆԶՊ ծրագրով անհրաժեշտ ուսումնական դասարանների և ուսումնական զենքի ապահովումը;

Բոլոր զինկոմիսարիատներում մեկնարկը տրվել է հանդիսավոր միջոցառումներով՝ հրավիրվել են գեղարվեստական խմբեր, զինվորական նվագախումբ, նորակոչիկներին բանակ ճանապարհելու բարեմաղթանքներով հանդես են եկել ,պատերազմի վետերաններ, երկրապահ կամավորական ջոկատների ազատամարտիկներ, ծնողներ, զինկոմիսարիատի պատասխանատու աշխատակիցներ և ՀՀ Տավուշի մարզպետարանի ու տեղական ինքնակառավարման մարմինների ներկայացուցիչներ:

Համայնքների ղեկավարները համայնքներում կազմակերպել են հանդիսավոր երեկոներ՝ մասնակից դարձնելով նախազորակոչային տարիքի պատանիների, պատերազմի վետերաններ:

Բոլոր զինկոմիսարիատներում համալրված են բժշկական հանձնաժողովները, պատվաստումները կատարվել են գրաֆիկին համապատասխան:

Մարզպետարանի աշխատակազմի զորահավաքային

նախապատրաստության բաժնի վարիչ

զորակոչային հանձնաժողովի քարտուղար Գ.Մատինյան